Diari Oficial de la Generalitat Valenciana


Sumari del DOGV 6763, del 27-04-2012 (2012/3036)

Notificació de la sentència dictada en el juí ordinari número 719/2011.
-----------------------------------------------------------------------

### Dades del document

Número de DOGV
:   6763

Data del DOGV
:   27-04-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/3036


Organisme emissor
:   Jutjat de Primera Instància Número 15 de València

Tipus de document
:   Edicte

Notificació de la sentència dictada en el juí ordinari número 719/2011. [2012/3036]  
Procediment ordinari 719/2011-L  
De: Recreativos Ensanche, SL.  
Procuradora: Esperanza de Oca Ros.  
Contra: María Teresa Gómez Hurtado.  
En este procediment ordinari, seguit a instàncies de Recreativos Ensanche, SL, contra María Teresa Gómez Hurtado, s'ha dictat la sentència, que literalment diu així:   
«Sentència número 38/2012   
Jutge que la dicta: Juan Francisco Mejías Gómez.  
Lloc: València.  
Data: 17 de febrer de 2012.  
Part demandant: Recreativos Ensanche, SL.   
Advocat: José Orea López.  
Procuradora: Esperanza de Oca Ros.  
Part demandada: María Teresa Gómez Hurtado.  
Objecte del juí: reclamació d'una quantitat.  
Antecedents de fet  
Primer. Per torn de repartiment va correspondre a este Jutjat el coneixement de la demanda formulada pel demandant indicat anteriorment, demanda en què el demandant, després d'al·legar els fets i fonaments de dret que estimava d'aplicació, acabava suplicant que en el seu dia es dictara sentència en els termes continguts en la pètita d'esta.   
Segon. Admesa a tràmit la demanda, es va procedir a la citació de la demandada, la qual va deixar transcórrer el termini de citació sense que compareguera en les actuacions ni contestara la demanda, per la qual cosa va ser declarada en rebel·lia, i es van convocar les parts per a la celebració de la corresponent audiència prèvia; el dia assenyalat només va comparéixer la part actora, que va al·legar tot el que li convenia segons dret, i va proposar la prova de la qual va intentar valdre's. Esta es va practicar i va ser declarada pertinent i van quedar les actuacions concloses per a sentència.   
Tercer. En la substanciació d'este juí s'han observat les prescripcions legals.   
  
Fonaments de dret   
Primer. L'article 429.8 de la Llei d'Enjudiciament Civil establix que quan l'única prova que resulte admesa siga la de documents, i estos ja s'hagueren aportat al procés sense resultar impugnats, el tribunal procedirà a dictar sentència sense prèvia celebració de juí, dins dels 20 dies següents a aquell en què acabe l'audiència.   
En este litigi, únicament s'ha presentat prova documental i no ha resultat impugnada, per la qual cosa resulta procedent prescindir de la celebració del juí i dictar directament sentència, i estimar íntegrament les peticions plantejades en la pètita de la demanda.   
Segon. D'acord amb el que establix l'article 394 de la Llei d'Enjudiciament Civil, procedix imposar les costes a la part demandada.   
  
En virtut d'això,   
  
Dispositiva  
Amb l'estimació de la demanda formulada per Recreativos Ensanche, SL, representada per la procuradora Esperanza de Oca Ros, condemne María Teresa Gómez Hurtado al pagament de la quantitat de 9.000 euros més els interessos legals des de la interpel·lació judicial i, així mateix, declare resolt el contracte d'annexos litigiosos, amb expressa imposició de les costes causades.   
Mode d'impugnació: mitjançant un recurs d'apel·lació davant de l'Audiència Provincial de València (art. 455 LECn i disposició addicional 15a LO 1/2009).   
El recurs s'interposarà per mitjà d'escrit presentat en este Jutjat en el termini de 20 dies hàbils, comptadors des de l'endemà de la notificació, i s'exposaran les al·legacions en què es basa la impugnació, a més d'indicar la resolució contra la qual apel·la i les decisions que impugna (art. 458 LECn). Per a la interposició s'haurà d'acreditar haver consignat 50 euros en el compte del Jutjat, número 4486, i s'indicarà sempre en el concepte que es tracta de "Recurs", seguit del codi "02 civil-apel·lació". S'han de realitzar tants ingressos diferenciats com resolucions siguen objecte de recurs.   
Esta és la sentència, que pronuncie, mane i firme.   
Diligència: tot seguit s'acomplix el que s'ha ordenat; en done fe».   
I atés que la demandada, María Teresa Gómez Hurtado, es troba en parador ignorat, expedisc este edicte a fi que li valga de notificació de forma deguda.  
  
València, 17 de febrer de 2012.- La secretària judicial: Rosa Mª Sánchez Galera.